CELEX: 62019TN0358
Language: el
Date: 2019-06-13 00:00:00
Title: Υπόθεση T-358/19: Προσφυγή της 13ης Ιουνίου 2019 — Groupe Canal + κατά Επιτροπής

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/35
            
         
      Προσφυγή της 13ης Ιουνίου 2019 — Groupe Canal + κατά Επιτροπής
      (Υπόθεση T-358/19)
      (2019/C 270/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Groupe Canal + (Issy-les-Moulineaux, Γαλλία) (εκπρόσωποι: P. Wilhelm, P. Gassenbach και O. de Juvigny, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει την απόφαση της Επιτροπής, της 7ης Μαρτίου 2019, στην υπόθεση AT.40023, όσον αφορά τη γαλλική αγορά και τις υφιστάμενες ή μελλοντικές συμβάσεις της Groupe Canal +, βάσει του άρθρου 263 ΣΛΕΕ·
               
            
                  —
               
               
                  να καταδικάσει την Επιτροπή στα δικαστικά έξοδα στα οποία υποβλήθηκε η εταιρία Groupe Canal +.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται κατάχρηση εξουσίας εκ μέρους της Επιτροπής, καθόσον οι δεσμεύσεις τις οποίες κατέστησε υποχρεωτικές προκειμένου να εξασφαλίσει την κατάργηση του γεωγραφικού περιορισμού στον τομέα του κινηματογράφου συνιστούν παρέμβαση στις νομοθετικές μεταρρυθμίσεις που θεσπίσθηκαν πρόσφατα από τον ευρωπαίο νομοθέτη.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η Επιτροπή υπέπεσε σε πρόδηλη πλάνη εκτιμήσεως όσον αφορά το άρθρο 101, παράγραφος 1, ΣΛΕΕ, καθόσον έκρινε ότι οι προτεινόμενες από τις NBCUniversal, Sony Pictures, Warner Bros και Sky δεσμεύσεις δεν θίγουν την πολιτιστική πολυμορφία και γενικότερα τη χρηματοδότηση και την εκμετάλλευση κινηματογραφικών ταινιών εντός του Ευρωπαϊκού Οικονομικού Χώρου.
               
            
                  3.
               
               
                  Με τον τρίτο λόγο ακυρώσεως προβάλλεται παραβίαση της αρχής της αναλογικότητας, καθόσον η Επιτροπή κατέστησε υποχρεωτικές δεσμεύσεις προδήλως δυσανάλογες σε σχέση με τις προβληθείσες ανησυχίες περί προστασίας του ελεύθερου ανταγωνισμού, οι οποίες δεν λαμβάνουν υπόψη τα συμφέροντα των τρίτων.